Putin ise samuti kostis oma üle-eilses otse-esinemises, et ta ei tea, kuivõrd efektiivselt saavad rakendatavad meetmed mõjuda isikutele, kes sooviksid naasta Euroopa territooriumitelt. Seda just seetõttu, et valitud regioonid asuvad venemaa idaosas, Uraalide taga ja Kaug-Idas. Toetuste osas mainis Putin, et  igale ümberasujale on tagatud 60 000 rbl ühekordset toetust (so. ca 30 000 kr) ning mingi igakuine toetus veel juhul, kui ümberasuja ei saa või ei suuda koheselt oma uues asukohas tööd leida. Ka lisas ta, et on veel rida toetusmeetmeid, kuid ei kujuta ette, kuidas nood mõjuksid isikutele, kes naasevad kodumaale Euroopast.